cyanic-selkie/wikianc huggingface dataset:
Tiengemeten
Skiednis
It Hjerringfliet wie eartiids de ferbining fan de havenstêden Doardt, Rotterdam en Delft mei de Noardsee. Fan 1805 oant 1939 leine skippen dy't nei it easten west hawwe, wol inkelde moannen yn karantêne foar anker by Tiengemeten. Dêrtroch waard in part fan it eilân ôfsletten fan de rêst.
It eilân waard eartiids alhiel brûkt foar ikkerbou en hie sa'n 180 ynwenners, mar dat naam fan de fyftiger jierren hurd ôf. It besit gie fan baggerder en boubedriuw Volker Stevin (1967-1987) nei pensioenfersekerder AMEV, dy't it eilân foar 54 miljoen gûne oernaam.
Tusken 1956 oant 1990 wiene der ferskate plannen en brûk it eilân as rekreaasjepark, dumpplak foar fersmoarge slib, fleanfjild of kearnsintrale. De opbringsten fan de lânbou namen elts jier ôf, en fuortsetting dêrfan koe net út. Yn 1990 waard lykwols besletten en meitsje fan it eilân in natuergebiet en doe waard it opnaam yn de Ekologyske Haadstruktuer. Yn 1994 waard it eilân troch de provinsje oanwiisd as natuerûntjouwingsgebiet, en waard it ferkocht oan de Tsjinst Lânlik Gebiet en oerdroegen oan Natuermonuminten. It eilân telde doe 50 ynwenners. Yn de njoggentiger jierren waarden alle boeren útkocht, dêrtroch't se earne oars yn Nederlân in nij ikkerboubedriuw begjinne koene.
Yn 1997 waard úteinset mei it omsetten fan de 700 bunder ikkerbougrûn ta natuergebiet. De boeren dy't generaasjes lang op it eilân wennen waarden twongen harren pleats op te jaan foar de natuer. Natuermonuminten stelde ynearsten dat it eilân folslein oan de natuer jûn wurde soe en ek ôfsletten wurde foar beikers, kamen de measte boeren harren temjitte. Yn maaie 2007 ferliet de lêste boer it eilân. Noch tsien bewenners binne lykwols bleaun.
Geografy
Oant 2007 lei der op it eilân de buorskip Tiengemeten. De buorskip bestie út in lytse kearn fan inkelde buorkerijen, in smidderij en guon arbeiderswenten mei dêromhinne de wiidweidige ikkerlannen mei hjir en dêr in buorkerij. In ferhurde dyk betsjinne it gânse eilân. Lânbou, smidderij, de feartsjinst en it rottefangen wiene de boarne fan ynkommen.
Avenger
"Avenger", "The Avenger", "Avengers" of "The Avengers" hat yn de Wikipedy ferskate betsjuttings:
Miramar Seemuseum
Miramar Seemuseum is in natuerhistoarysk museum yn Vledder dat yn 1966 oprjochte waard. Juffer Jeanne A.W. Warners (1899 - 1986) samle de kolleksje. Nei har dea waard it museum fuortset troch de yn 1984 oprjochte Stichting Vrienden van Miramar (letter Stichting Zeemuseum Miramar).
Ierdappelsykte
Ierdappelsykte of phytophthora (fytoftora) is in plantesykte dy’t feroarsake wurdt troch de oömyseet Phytophthora infestans, dy’t in protist is en by de wetterskimmels heart. (Oömyseten lykje bot op skimmels mar binne it net, dêrom wurde se wol pseudo-skimmels neamd).
Dizze sykte feroarsaket knolrot en it brún wurden en ôfstjerren fan de blêden en stâlen. Op tomaat kin dizze sykte foar iertidich ôfstjerren soargje. Ierdappels en tomaten steane bekend om harren gefoeligens foar dizze sykte. Se hearre by de famylje fan de hûnebei-eftigen. Ek oare planten út dizze famylje kinne gefoelich wêze.
Om’t dizze oömyseet him yn kâlde wiete simmers gau ferspriede kin, feroarsaket dizze sykte benammen in soad skea yn de lannen mei in fochtich seeklimaat. Yn de jierren 1845-1849 wie dizze syke yn Ierlân oarsaak fan in regelrjochte ramp. Sawat de hiele ierdappelrispinge mislearre, en der wie hongersneed, de ‘Grutte Hongersneed’, en in soad Ieren emigrearren nei Noard-Amearika.
Wolgast
thumb|left|Gemeentehûs yn Wolgast Wolgast is in gemeente yn de Dútske dielsteat Meklenburch-Foarpommeren, dy't part is fan de Landkreis Foarpommeren-Greifswald. Wolgast hie ein 2022 11.840 ynwenners.
Ierdappelsykte
Biology
Gewoanwei oerwinteret de sykte yn besmette knollen dy’t op it lân efterbliuwe. Dêrom is it wichtich dat der gjin ierdappels yn it lân of op ôfeartheappen lizzen bliuwe. Ut de ynfektearre knollen komme planten dy’t de net-slachtlike spoaren (spoarangia en zoöspoaren) opjouwe. Ut dy spoaren kinne nije ynfeksjes ûntstean as it gewaaks op syn minst fjouwer oant acht oeren wiet bliuwt, de saneamde blêdwiet-tiid, by in relative luchtfochtigens fan mear as 95%. Nei ynfeksje ûntsteane by in temperatuer fan 12-24 graden Celsius binnen in pear dagen mei it each waar te nimmen symptomen op blêden en stâlen. Nei ynkringen fan de oömyseet yn de plant duorret it 3 oant 5 dagen foardat der nije spoaren foarme wurde.
Oant de tachtiger jierren wie yn Jeropa allinnich it saneamde A1-type oanwêzich. Troch de yntroduksje fan nije A1- en A2-pearingstypen yn Jeropa is no ek de slachtlike faze fan de sykte mei oöspoaren, dy’t yn tsjinstelling ta de spoarangia en zoöspoaren foar in lange tiid bûten de waardplant yn libben bliuwe en op syn minst trije jier yn de grûn oerlibje. Yn Nederlân komme yn it noardeastlik sângebiet, dêr’t in soad setmoalierdappels boud wurde, in soad oöspoaren foar. By de pearing fan in hyfe fan it type A1 mei in hyfe fan it type A2 wurde in oögonium en in anteridium foarme, dêr’t de oöspoare út ûntstiet. Dy aaisel wurdt yn in gametanium troch in spermatozoïde befruchte. Ut de oöspoaren ûntsteane sporangia en zoösporangia. De zoösporangia foarmje op ’t lêst de zoöspoaren. De zoöspoaren spylje foar’t neist earst letter yn it seizoen (ein juny - begjin july) in rol.
Bestriding
De syktedruk is de lêste jierren sterk tanommen as gefolch fan de agressiviteit fan dizze oömyseet. Ierdappelsykte is gemysk mei fungisiden te bestriden. Der binne rassen dy’t mear of minder resistint binne. Der is ferskil yn resistinsje fan de knol en it lof. Guon rassen binne amper resistint yn it lof, mar hawwe noch in knappe resistinsje fan de knol. Sarpo Mira, Toluca, Sarpo Axona, … binne op ’t heden (2012) goed resistint yn lof en knol; dy resistinsje kin oer in jier as wat wol trochbrutsen wurde. Bedriuwshygiëne, lykas it ôfdekken fan ierdappelôfeartheappen en bestriding yn ierdappelopslach, is sjoen it oerwinterjen fan de sike knollen in foar de hân lizzende maatregel.
Sûnt koart wurdt ek eksperimintearre mei GMO om flotter nije resistintere rassen te kweken en is it DNA fan Phytophtora infestans yn kaart brocht.
By de gemyske bestridingsmiddels dy’t wurkje tsjin Phytophthora infestans hearre de fungisiden fluopisolide, fan Bayer Cropscience (merknamme Infinito®), dat yn 2006 foar it earste talitten waard yn Grut Brittanje en Sina en mandipropamid fan Syngenta (merknamme Revus™), dat yn 2005 yntrodusearre waard.
Jan Bottema
Jan Bottema (Aldeboarn, 21 july 1908 - Wormerveer, 17 desimber 1944) wie in Nederlânske luitenant-op-see en fersetsstrider yn de Twadde Wrâldoarloch fan Frysk komôf.
Caspar David Friedrich
thumb|Selsportret fan Friedrich, om 1800 Caspar David Friedrich (Greifswald, 5 septimber 1774 – Dresden, 7 maaie 1840) wie in Dútsk skilder en tekener út it tiidrek fan de romantyk. Yn 1798 ferfear er nei Dresden en dêr bleau er syn hiele libben. Hyn wie befreone mei dichter-skriuwer Goethe en skriuwer Novalis.
Friedrich en syn freon Philipp Otto Runge hawwe foar in fernijing yn de byldzjende keunst soarge, al wie dat net mei opset sin. Hy wie fasinearre troch it mistike en hie omtinken foar it riedsel fan it libben. Wêr't it lânskip earder fral in dekôr wie, joech hy it in siel en makke de natuer ta klankboerd fan minsklik fielen.
Biografy yn jiertallen
1774 Wurdt berne yn Greifswald by de Eastsee, as seisde soan fan in sjippesieder.
1787 Sakket troch it iis en wurdt rêden troch syn broer, dy't sadwaande sels ferdrinkt. It sil in libbenslang trauma wurde.
1794-1798 Stúdzje oan de Akademy fan Kopenhagen.
1798 Set him nei wenjen yn Dresden en fertsjinnet jild mei it skiderjen fan stedsgesichten.
1808 Stalt it "Tetchener Altar" út, in alterstik mei it lânskip sintraal ynstee fan it lijensferhaal. Dat jout in soad opskuor en der komt in grut debat op gong oer de romantyske keunst.
1810 Wurdt hieltiid ferneamder. Goethe besiket it atelier fan Friedrich, de kroanprins van Prusen keapet twa skilderijen.
1813 De Frânsken besette Dresden. Friedrich bringt patriottyske ferwizings yn syn skilderijen oan.
Terminator: Salvation
Plot
Yn 2003 bepraat dr. Serena Kogan fan it bedriuw Cyberdyne Systems de foar moard ta de deastraf feroardiele finzene Marcus Wright en skink syn stoflik omskot oan 'e wittenskip. Net folle letter (sjoch: Terminator 3: Rise of the Machines) berikt it automatisearre kompjûtersysteem Skynet, dat troch Cyberdyne ûntwikkele is, selsbewustwêzen. Mei't it de minskheid as in bedriging foar syn fuortbestean sjocht, feroarsaket it fuortendaliks in nukleêre holokaust om 'e minske as soarte út te rûgjen yn in foarfal dat bekend komt te stean as de Oardieldei.
Caspar David Friedrich
Biografy yn jiertallen
1818 Boasket oan Caroline Bommer. Sy krije trije bern. Gustav Adolf, de jongste, waard ferneamd nei de ferballe Sweedske kening Gustaaf IV Adolf fan Sweden
Terminator: Salvation
Plot
Yn 2018 hat John Connor, ien fan 'e foaroanlju fan it minsklik ferset tsjin it Skynet en syn leger fan masines, de lieding oer in oanfal op in ûndergrûnske basis fan it Skynet. Dêr ûntdekt er minsklike finzenen en teffens in skematyske werjefte foar it ynkorporearjen fan libben weefsel yn in gefjochtsrobot om foar it earst in cyborg te skeppen dy't op it earste each net fan in minske te ûnderskieden falt. De cyborg wurdt ûntwikkele út in robotklasse dy't de Terminator neamd wurdt en hat dêrom de oantsjutting T-800. As er dat sjocht, beseft Connor dat alles dat syn ferstoarne mem Sarah him ferteld hat, op it punt stiet út te kommen, want it Skynet sil in T-800 troch de tiid hinne weromstjoere nei it ferline om har te deadzjen (sjoch: The Terminator). Dat betsjut dat Connor in soldaat werom yn 'e tiid stjoere moat dy't Kyle Reese hjit, om syn mem te rêden en syn heit te wurden. It probleem is dat er net wit wa't of wêr't Reese is.
Caspar David Friedrich
Biografy yn jiertallen
1821 It Russysk hof keapet ferskate skilderijen.
1824 Wurdt professor oan de Akademy fan Dresden. Swierrichheden mei de sûnens.
1835 Foar in part ferlamme nei in oerhaal.
1840 Stjert yn Dresden. Wurdt rillegau fergetten en earst begjin tweintichste iuw fannijs ûntdutsen.
Terminator: Salvation
Plot
De lichte ferdigening fan 'e Skynetbasis blykt in falstrik te wêzen, en as der in atoombom ôfgiet, komme alle fersetslju en alle finzenen om, útsein Connor, dy't krekt tefoaren weromkeard wie nei it ierdoerflak om út te finen wêrom't de kommunikaasje ophold mei de dêr efterlitten troepen (dy't útskeakele blike te wêzen). Connor set ôf nei it plak dêr't er troch oare fersetslju oppikt wurde sil. Nei't er ôfset is, klaut ien fan 'e finzenen, Marcus Wright, him út 'e ruïnes fan 'e ûndergrûnske basis in wei troch modder en dridze nei it ierdoerflak. Hy begrypt net wêr't er him befynt of wat him oerkommen is en set geandefoets ôf.
Ikuo Takahara
(4 oktober 1957) is in eardere Japansk fuotballer. Earder spile foar Mitsubishi Motors.
Terminator: Salvation
Plot
Connor bejout him nei de wrâldlieders fan it minsklik ferset, dy't har oan board fan in dûkboat befine. As er in ferklearring easket foar de reden fan 'e oanfal op 'e basis, dêr't syn hiele ienheid by sneuvele is, fertelle de generaals Ashdown en Losenko him dat yn 'e kompjûterbestannen dy't yn 'e basis bútmakke binne, in geheim koadeprotokol fûn is, wêrfan't se leauwe dat it alle masines fan Skynet útsette kin. Op basis fan dy ynformaasje risselwearret it ferset om in oanfal út te fieren op it haadkertier fan it Skynet yn wat foarhinne yn San Francisco wie. Dy oanfal sil oer fjouwer dagen plakfine, om't der ek in deadelist fan it Skynet ûntdutsen is, wêryn't gewach makke wurdt fan 'e útskeakeling fan 'e folsleine lieding fan it ferset oer sân dagen. Connor wurdt ferteld dat hy nûmer 2 op 'e deadelist is. As er freget wa't op it earste plak stiet, kriget er te hearren dat dat in ûnbekende is, in Kyle Reese. De fersetslieders binne har ûnbewust fan 'e wichtigens fan Reese, mar Connor beseft no dat it Skynet dêr wól weet fan hat.
Underwilens is Marcus Wright yn Los Angeles oankommen, dat ta syn folsleine ferbjustering in ruïnestêd is. As er de oandacht lûkt fan in T-600-Terminatorrobot, wurdt er rêden troch de fersetsman Kyle Reese, dy't him tegearre mei it stomme achtjierrige famke Star yn 'e stêd beskûlhâldt. Om't Marcus by fersin de oandacht fan it Skynet op harren fêstige hat, moatte se trijeresom flechtsje. Se bejouwe harren nei de Mojavewoastyn, dêr't se in groep oare minsklike flechtlingen moetsje, dy't oanfierd wurde troch de âldere frou Virginia. It Skynet fynt harren dêre en syn robots deadzje in stikmannich flechtlingen en nimme de oaren finzen. Marcus besiket mei Reese en Star út te naaien, mar nei in wylde efterfolging wurde syn beide selskipslju finzen nommen.
De hommelse taname fan 'e aktiviteit fan it Skynet yn 'e woastyn lûkt de belangstelling fan John Connor, dy't in pear Fairchild Republic A-10 Thunderbolt II-strieljagers stjoert om op ûndersyk út te gean. Beide fleantugen wurde troch it Skynet delhelle, mar ien fan 'e piloaten oerlibbet it. Dat is Blair Williams, dy't, nei't se mei de sjitstoel oan 'e ferneatiging fan har tastel ûntkommen is, op 'e grûn Marcus moetet. Hy wol eins efter de robots oan dy't Reese en Star finzennommen hawwe, mar Blair oertsjûget him derfan dat soks in selsmoardmisje wêze soe, en ynstee nimt se him geandefoets op sleeptou mei werom nei har basis, dêr't er John Connor om help freegje kin. Underweis wurdt Blair jûns nei tsjuster oermastere troch in trio manlju dy't har ferkrêfsje wolle, mar as Marcus weromkomt, dy't op 'e siik nei brânhout foar in kampfjoer gien wie, makket er regaad troch op rislute wize mei de oanfallers ôf te weven.
As Marcus en Blair by de basis fan Connor arrivearje, moatte se dêr in minefjild mei magnetyske lânminen trochkruse, dy't ûntwurpen binne om masines tsjin te kearen. Ien fan 'e minen klinkt him lykwols fêst oan Marcus syn skonk en giet ôf. Blair bringt him swierferwûne de basis binnen, dêr't ûntdutsen wurdt dat Marcus eins gjin minske is, mar in cyborg mei in minsklik hert, in meganysk skelet en in foar in diel keunstmjittige harsenskoars. Connor beskôget him as in ynkringer dy't fan doel wie alle minsken yn 'e basis te fermoardzjen, mar Marcus hâldt fol dat er gjin robot mar in minske is en dat er net wit wa't him dit oandien hat (hoewol't er dêr wol nei riede kin). Ek fertelt er dat syn freon Kyle Reese finzennommen is troch it Skynet en ôffierd nei it haadkertier yn San Francisco. Hoewol't Connor oan syn frou Kate, dy't op alle dagen rint, bekent dat er yn Marcus syn eagen sjoen hat dat dyselde leaut wat er seit, kin er it risiko net nimme dat er mis is. Hy oarderet dat Marcus sloopt wurde moat. Blair, dy't it net mei dat beslút iens is, helpt Marcus lykwols om te ûntkommen.
Connor set yn in helikopter de efterfolging yn, mar wit Marcus net werom te finen. Ynstee wurdt de helikopter, as dy leech oer in rivier fljocht, oanfallen troch saneamde 'hydrobots' fan it Skynet, dy't it tastel delhelje. As er nei de riviersigge besiket te swimmen, wurdt Connor oanfallen troch ferskate hydrobots, mar hy wurdt rêden troch Marcus, dy't mei boppeminsklike krêft de swimmende robots mei bleate hannen útinoar skuort. Neitiid goait Connor it mei Marcus op in akkoartsje: Marcus sil it haadkertier fan it Skynet ynfiltrearje om fan dêrút Connor te helpen by it befrijen fan Reese en de oare finzenen.
Connor pleitet by generaal Ashdown foar it útstel fan 'e oanfal op it haadkertier fan it Skynet, sadat er de minsklike finzenen (Reese ynbegrepen) befrije kin. Ashdown stegeret him lykwols ôf en as Connor oanhâldt mei syn beswieren, ûntheft er him út syn funksje. Connor syn ûnderhearrigen akseptearje dat net en geane troch mei syn befellen op te folgjen. As er fia de radio kontakt opnimt mei oare fersetsôfdielings yn Bakersfield, Eugene en Reno, geane dy akkoart mei syn fersyk om útstel, nei't er in pleidoai holden hat dat in oerwinning nutteleas is as it ferset krekt like gefoelleas te wurk giet as de masines fan it Skynet.
It slagget Marcus sûnder swierrichheden om it haadkertier fan it Skynet binnen te kommen, om't de masines him weromkenne as ien fan harren. Hy slút himsels oan op it Skynet om 'e ferdigening yn in diel fan it kompleks út te setten, sadat Connor dêr binnenkringe kin. Dêrnei ferliest er lykwols it bewustwêzen. As er wer bykomt, docht bliken dat er reparearre is troch it Skynet. It kompjûtersysteem nimt foar him de foarm fan dr. Serena Kogan oan en leit him út dat hy as heal minske, heal masine in unyk prototype cyborg is, dat ûntwikkele is om yn it ferset te ynfiltrearjen. Marcus beseft dan dat alles dat er dien hat sûnt er wekker waard en eltse beslissing dy't er sels tocht nommen te hawwen, eins yn syn ûnderbewuste oanstjoerd is troch it Skynet. 'Dr. Kogan' fertelt him dat er krekt dien hat wêr't er foar bedoeld wie: Kyle Reese fine en it Skynet nei him ta liede en John Connor fine en him nei it haadkertier fan it Skynet ta lokje. It koadeprotokol dêr't it ferset it Skynet mei besykje sil út te setten, is betocht troch it Skynet sels en sil net wurkje. Krektoarsom, it sinjaal sil de masines fan it Skynet nei de fersetsbases liede en by steat stelle dy út te skeakeljen.
As generaal Ashdown de oanfal ynset en fan syn dûkboat út it sinjaal begjint út te stjoeren, docht bliken dat it Skynet de wierheid sprutsen hat: de lokaasje fan 'e dûkboat is no maklik te finen, en it skip wurdt mei alle opfarrenden ferneatige. Om't Connor noch altyd mient dat it sinjaal wurkje sil, is it mar in kwestje fan tiid foar't de fersetsbases op lân it sinjaal ek begjinne út te stjoeren, sadat dy ek ferneatige wurde kinne. Underwilens hat Connor Reese en de oare finzenen befrijd, mar sels wurdt er op syn weromwei út it kompleks oanfallen troch de earste T-800-Terminator, dy't him deadzje sil.
Alle hope liket ferlern, mar dan bart der wat dat it Skynet net ferwachte hie: it minsklike part fan Marcus wurdt syn masinale part oermânsk, en hy skuort de bestjoeringschip, dy't yn syn harsenskoars ymplantearre is, derút. Wylst Marcus de T-800 befjochtet, ferbynt Connor in stikmannich nukleêre brânstofsellen om it Skynet-haadkertier op te blazen. As de T-800 Marcus eefkes oermânsk wurdt, stekt er Connor fan efteren ôf troch de boarstkas. Marcus weeft foargoed mei it ding ôf troch de kop derôf te skuorren. Neitiid helpt er tegearre mei Reese de swierferwûne Connor nei de helikopters ta dy't de befrijde finzenen ôfhelje. Ienris yn 'e loft bringt Connor mei in troch it famke Star rêden ôfstânsbetsjinning syn provisoaryske bom ta ûntploffing, dy't it haadkertier fan Skynet folslein ferwoastget.
Yn in fjildhospitaal yn in fersetsbasis kriget Kate Connor fan 'e dokters te hearren dat Connor syn hert te slim ferwûne is om him te rêden. Dêrop biedt Marcus syn eigen hert oan foar transplantaasje, by wize fan ferlette ferlossing foar de misdieden yn syn eardere libben as minske. Wylst er nei de operaasje wer opbetteret, sprekt Connor oer de radio de oare leden fan it ferset ta. Hy seit dat hoewol't it Skynet in slimmen slach tabrocht is, de keunstmjittige yntelliginsje net op ien plak bestiet en dêrom net op dizze wize deade wurde kin. De oarloch giet sadwaande troch.
Foarskiednis
Nei't yn 2003 Terminator 3: Rise of the Machines útkaam, waard in filmkonsept ûntwikkele dat dêr direkt op oansleat. Andrew G. Vajna en Mario Kassar namen John Brancato en Michael Ferris yn 'e earm om it senario foar de fjirde Terminator-film te skriuwen. It wie oarspronklik de bedoeling dat de produksje yn 2005 úteinsette soe ûnder rezjy fan Jonathan Mostow, dy't ek Terminator 3: Rise of the Machines regissearre hie. It wie doe al folslein dúdlik dat Arnold Schwarzenegger, dy't fan it begjin fan 'e franchise yn 1984 ôf de rol fan 'e Terminator spile hie, net folle gedoente mei de nije film hawwe soe, om't er yn 2003 keazen wie ta gûverneur fan Kalifornje.
It projekt rûn lykwols fertraging op doe't Vajna en Kassar ûnderling spul krigen. Yn maaie 2007 waard bekend dat dyselden de rjochten op 'e Terminator-rige ferkocht hiene. De rjochten wiene foar $25 miljoen oergien op 'e filmstudio The Halcyon Company, dy't it dêrfoar nedige jild liende fan Pacificor, in ynvestearringsfûns. De eigners fan Halcyon bliezen de direkte ferfolchfilm op Terminator 3: Rise of the Machines ôf om't se in nije filmtrilogy begjinne woene. Metro-Goldwyn-Mayer, dat yn 2006 as rjochtsopfolger fan Orion Pictures de fûnskatalogus fan 'e Hemdale Film Corporation yn besit krigen hie, en dêrmei ek de filmdistribúsjerjochten op 'e nije Terminator-film, wie it dêr net mei iens, en de ûnderhannelings tusken de beide studio's kamen muorrefêst te sitten. In rjochterlike útspraak yn it foardiel fan Halcyon stelde dat bedriuw by steat om syn plannen troch te setten mei Warner Bros. as nije distributeur en finansier.
Produksje
Terminator: Salvation waard úteinlik regissearre troch McG nei in senario dat op 'e nij skreaun wie troch Brancato en Ferris. As produsinten wiene Derek Anderson, Moritz Borman, Victor Kubicek en Jeffrey Silver by it projekt belutsen foar de filmstudio's Halcyon, Columbia Pictures en Wonderland Sound and Vision. Vajna en Kassar waarden op 'e begjintitels en de ôftiteling fermeld as útfierende produsinten. Foar de film wie in budget beskikber fan $200 miljoen. De kamerarezjy wie yn 'e hannen fan Shane Hurlbut, en de filmmuzyk waard fersoarge troch Danny Elfman.
Casting
Oarspronklik hie it de bedoeling west dat Nick Stahl en Claire Danes, dy't yn Terminator 3: Rise of the Machines de rollen fan John Connor en syn freondinne Kate Brewster spile hiene, yn 'e fjirde Terminator-film weromkeare soene. Nei't lykwols Jonathan Mostow as regisseur ferfongen wie troch McG, keas dyselde der ynstee foar om Christian Bale te casten yn 'e rol fan John Connor, om dat neffens him "de oannimlikste aksje-akteur yn 'e wrâld" wie. Eins woe McG Bale foar de rol fan Marcus Wright hawwe, mar Bale wiisde trije kear in rol yn 'e film ôf, om úteinlik ynstee foar de (oarspronklik frij beheinde) rol fan John Connor te kiezen, dy't dêrom sterk útwreide waard. Bale sei letter dat er in rol yn Terminator: Salvation benammen oannommen hie om't minsken allegeduerigen tsjin him seine dat er dat net dwaan moast, wat him op in stuit begûn te yrritearjen.
Foar de rol fan Marcus Wright hie McG, nei't Bale dy rol ôfwiisd hie, Daniel Day-Lewis of Josh Brolin op it each. Der wie kontakt mei Brolin, mar dy hie der gjin belangstelling foar. Uteinlik gie de rol nei Sam Worthington. Oare wichtige rollen waarden taparte oan Anton Yelchin as Kyle Reese, Moon Bloodgood as Blair Williams, Michael Ironside as generaal Ashdown, en Bryce Dallas Howard as Kate Brewster Connor. De Ingelske karakteraktrise Helena Bonham Carter naam de rol fan dr. Serena Kogan en de ferpersoanliking fan it Skynet oan om't Tim Burton, mei wa't se doe gearwenne, in grutte Terminator-fan wie.
De T-800, de earste Terminator oerdutsen troch libben weefsel, moast fansels wer it uterlik fan Arnold Schwarzenegger krije, mei't it itselde model cyborg wie as út 'e earste film. It probleem wie dat Schwarzenegger, behalven dat er ûnderwilens flink ferâldere wie, ek ûnbeskikber wie, mei't er as gûverneur fan Kalifornje gjin films meitsje koe. Hy stie lykwols ta dat syn likenis út 1984 troch it gebrûk fan special effects op 'e nije Terminator 'plakt' waard. It lichem fan 'e T-800 wie dat fan Roland Kickinger, dy't de rol fan Schwarzenegger earder spile hie yn 'e biografyske film út 2005 See Arnold Run. As Schwarzenegger besletten hie om syn likenis net yn Terminator: Salvation brûke te litten, dan hie John Connor by de konfrontaasje mei de earste T-800 fuortendaliks it gesicht fan 'e cyborg ôf sketten foar't it publyk dat goed sjen koe.
Opnamen
De opnamen setten op 5 maaie 2008 útein op 'e Loftmachtbasis Kirtland by Albuquerque (Nij-Meksiko), mei't de Amerikaanske Loftmacht foar de film fleantugen en begelieding fan 'e akteurs fersoarge. Der waard fierders benammen filme yn 'e woastyn fan Nij-Meksiko. De lêste opnamedei foel op 20 july 2008, hoewol't inkele missende sênes noch yn jannewaris 2009 opnommen waarden. Earne yn 'e earste wiken fan 'e opnamen skuorde Sam Worthington (Marcus Wright) syn rêchspieren, mar hy stie derop om dochs al syn eigen stunts te dwaan. Christian Bale (John Connor), briek syn hân ûnder de opnamen, doe't er in opstopper ferkocht oan in Terminator-rekwisyt dat hurder wie as er ferwachte hie. Special effects-technikus Mike Menardis rekke ek slim ferwûne doe't by in plande ûntploffing in rioelputlid fuortblaasd waard en ien fan syn skonken der heal ôf feegde.
Distribúsje
De distribúsje fan Terminator: Salvation waard yn Noard-Amearika fersoarge troch Warner Bros. en yn 'e rest fan 'e wrâld troch Sony Pictures Releasing, in dochterûndernimming fan Sony Pictures, dat de eigner fan filmstudio Columbia Pictures is. De film gie op 14 maaie 2009 yn premiêre yn Grauman's Chinese Theatre yn Hollywood, wêrnei't er op 21 maaie iepene yn 'e Amerikaanske bioskopen. It byhearrende soundtrackalbum Terminator: Salvation kaam út op 19 maaie 2009. Op 1 desimber fan dat jier waard de film op dvd en blu-ray útbrocht. De blu-ray-edysje omfettet ek in director's cut dy't trije minuten langer is (118 minuten).
Kritisy
Op 'e webside Rotten Tomatoes, dy't resinsjes sammelet, hat Terminator: Salvation in ûndergemiddeld goedkarringspersintaazje fan 33%, basearre op 282 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Mei in ferhaal dat op like roboatyske wize ferteld wurdt as de ikoanyske smjunten fan 'e film, biedt Terminator: Salvation mear as genôch geweldige special effects, mar ûntbrekt it oan it gefoel fan 'e oarspronklike films." Op Metacritic, de wichtichste konkurrint fan Rotten Tomatoes, behellet Terminator: Salvation in goedkarringspersintaazje fan 49%, basearre op 46 resinsjes.
Opbringst
Terminator: Salvation brocht yn 'e bioskopen yn 'e Feriene Steaten en Kanada $125,3 miljoen op, en yn alle oare lannen en territoaria $246,0 miljoen. Wrâldwiid kaam de opbringst dêrmei út op $371,4 miljoen. Ofset tsjin it budget fan $200 miljoen betsjut dat in winst fan $171,4 miljoen, hoewol't dêr de marketingkosten noch wol ôf moatte. Hoewol't Terminator: Salvation dus wol winst makke, wie it resultaat foar de produsinten dochs wat teloarstellend. Nettsjinsteande dat wie it de op trettjin nei meast opbringende film fan 2009.
Prizen
Terminator: Salvation waard nominearre foar in Satellite Award, in Saturn Award, seis Scream Awards en fiif Teen Choice Awards. Komponist Danny Elfman wûn foar syn filmmuzyk in BMI Film Music Award, en de film waard ek bekroane mei in Taurus World Stunt Award foar bêste spesjale stunt, útfierd troch stuntman Rick Miller.
Kontroverses
By de opnamen fan Terminator: Salvation waard akteur Christian Bale op in stuit tige lulk op kameraregisseur Shane Hurlbut, doe't dy ûnder in sêne de filmset op rûn. Hy raasde tsjin Hurlbut en flokte en drige de film te ferlitten. Letter bea er syn ûntskuldigings oan en koe de gearwurking ferfette wurde, mar in filmke fan syn tirade waard lekt en gie viral op it ynternet. Komponist Lucian Piane makke der in satiryske dance-remix fan dy't de titel Bale Out ("Bale derút") krige (in wurdboarterij op 'e Ingelske term bailout, "rêding fan in bedriuw dat fallyt driget te gean").
Yn maart 2009 spande filmprodusint Moritz Borman in rjochtsaak oan tsjin The Halcyon Company, dêr't er $160 miljoen fan krije woe. Borman, dy't de oergong fan 'e rjochten op 'e Terminator-franchise nei Halcyon beävensearre hie, bewearde dat de beide eigners fan dy filmstudio, Derek Anderson en Victor Kubicek, de produksje fan Terminator: Salvation "kaapt" hiene en wegeren om him syn oandiel fan $2,5 miljoen yn 'e produksje út te beteljen. De saak waard in moanne letter 'freonskiplik' skikt.
Skraste ferfolchfilms, animearre prequel en reboot
Terminator: Salvation hie oarspronklik it earste diel wurde moatten fan in twadde filmtrilogy binnen de Terminator-filmsearje. Foar in ferfolchfilm wiene de tariedings al yn gong set doe't filmstudio The Halcyon Company ein 2009 fallyt ferklearre waard. Fan gefolgen waarden de rjochten op Terminator yn 2010 foar $29,5 miljoen ferkocht oan it ynvestearringsfûns Pacificor, dat de grutste skuldeasker fan Halcyon wie. Troch de ferkeap fan 'e rjochten rûn it mei de plannen foar de beide ferfolchfilms op Terminator: Salvation op 'e non.
Ein juny 2009 waard Terminator Salvation: The Machinima Series útbrocht fia de webside Machinima. Dat wie in kompjûteranimearre websearje fan seis ôfleverings dy't yn 'e tiidline fan 'e Terminator-filmsearje fuort foarôfgeande oan Terminator: Salvation pleatst wurde moat. Yn 'e rige, dy't produsearre waard troch Warner Premiere Digital, fjochtet Blair Williams (ynsprutsen troch Moon Bloodgood) yn 'e post-apokalyptyske wrâld fan nei de Oardielsdei yn 'e ruïnes fan Los Angeles tsjin 'e masines. Terminator Salvation: The Machinima Series waard ek direkt-op-fideo útbrocht yn novimber 2009.
Pacificor ferkocht de rjochten op 'e Terminator-franchise yn 2012 foar minder as $20 miljoen troch oan Megan Ellison. (It ferskil yn priis wie it gefolch fan in nije Amerikaanske copyrightwet, dy't makke dat de rjochten yn 2019 wer oergean soene yn 'e hannen fan James Cameron, de regisseur fan 'e earste Terminator-film. De keaper soe dus net lang fan syn oankeap genietsje kinne.) Megan har broer David Ellison en syn studio Skydance Productions produsearren yn 2015 de folgjende Terminator-film: Terminator: Genisys. Dat is lykwols gjin ferfolch op Terminator: Salvation, mar ynstee in reboot fan 'e hiele filmsearje. Mei Terminator: Genisys wie it ek de bedoeling dat dy film it earste diel fan in nije filmtrilogy wêze soe, mar dat rûn op 'e non doe't Cameron yn 2019 wer foar 50% eigner waard fan 'e franchise en der in oare kant mei út woe.
Melania Trump
Melania Trump, bertenamme: Melanija Knavs, ek wol bekend as Melania Knauss (Novo Mesto, 26 april 1970) is in Sloveensk-Amerikaanske dy't troud is mei de Amerikaanske 45e presidint fan de Feriene Steaten, Donald Trump.
Melania is berne yn it eardere Joegoslaavje yn de Sosjalistyske Republyk fan Sloveenje (tsjintwurdich it ûnôfhinklike lân Sloveenje). Sy waard in permaninte bewenner fan de Feriene Steaten yn 2001 en krige it Amerikaanske steatsboargerskip yn 2006. Op 20 jannewaris 2017 waard sy de first lady fan 'e Feriene Steaten. Melanie Trump praat seis talen, te witten: Sloveensk (memmetaal), Servo-Kroatysk, Ingelsk, Frânsk, Italjaansk en Dútsk.
Mike Hawthorn
John Michael 'Mike' Hawthorn (Mexborough, 10 april 1929 - by Guildford, 22 jannewaris 1959) wie in Britsk autokoereur. Hy waard yn 1958 wrâldkampioen yn de Formule 1. Hawthorn ferstoar yn 1959 ta gefolch fan in autoûngelok op de iepenbiere dyk. Mike Hawthorn waard mar 29 jier âld.
Grutte Priis Formule 1 fan Dútslân 2001
Utslaggen fan de Grutte Priis Formule 1 fan Dútslân 2001 yn Hockenheim op 29 july 2001. It wie de tolfde fan 17 races fan de Formule 1 yn 2001. Hy waard op de Hockenheimring hâlden. De race waard hâlden oer 45 omgongen, op it 6,8 km lange sirkwy foar in raceôfstân fan 307 kilometer.
De Seismole
De Seismûne oan de Baarnselaan is ien fan de fjouwer wynmûnen yn de Siuwske stêd Middelburch. De mûne is in ryksmonumint.
De Seismûne is in nôtmûne op it Seisbolwurk fan Middelburch. De rûne stellingmûne is yn 1728 boud en it is de âldste fan de noch besteande wynmûnen fan de stêd.
Nei de novimberstoarm fan 1940 fertutearzge de mûne. Sûnt 1955 krige de gemeente de mûne yn it besit en waard it mitselwurk wer yn oarder makke. De mûne stie lykwols stil en yn jannewaris 1968 ûntstie brân, dy't aldergelokst op 'e tiid dwêste wurde koe. Sûnt 1974 kin de mûne wer draaie en nei de restauraasje fan de jierren 2000-2001 is de mûne ek wer ree om te meallen. By dy restauraasje waarden de fûneminten fûn fan in noch âldere mûne. De mitsele blokken dêr't ea in standertmûne op stie, binne tegearre mei dielen fan de âlde roeden ferwurke yn in bank njonken de mûne.
De flecht fan de mûne is likernôch 26 meter en de roeden hawwe âldhollânsk hekwurk.
Keunstriden op de Olympyske Winterspullen 2014
De XXIIe Olympyske Spullen waarden fan 7 oant en mei 23 febrewaris 2014 hâlden yn Sotsji, yn Ruslân. It keunstriden waard yn de Iceberg Skating Palace wêze. It ûnderdiel foar lannen stie foar it earst op it Olympyske Programma.
Iceberg Skating Palace
De Iceberg Skating Palace waard yn 2011 boud foar de Olympyske Winterspullen fan 2014. Yn it stadion is plak foar 12.000 taskôgers.
Medaljespegel
De top-6 fan lannen dy't by it keunstriden medaljes wûn ha tidens de Olympyske Winterspullen fan 2014.
Fuorman
In fuorman (meartal: fuorlju) wie foarhinne in persoan dy't foar syn berop ladingen ferfierde mei in wein, kapwein of karre. Sa'n fiertúch waard yn 'e regel lutsen troch hynders, mar soms ek wol troch mûldieren of oksen. Hjoed oan 'e dei komt soks net mear foar, alteast net beropsmjittich, mar oant healwei de tweintichste iuw wie it in tige algemien ferskynsel. In bedriuw fan in fuorman hiet in fuormanderij. Menners dy't gjin ladingen, mar persoanen ferfierden, waarden ornaris gjin fuorlju neamd, mar koetsiers.
Police Academy: Mission to Moscow
Police Academy: Mission to Moscow, ek bekend as Police Academy 7: Mission to Moscow, is in Amerikaanske komeedzjefilm út 1994 ûnder rezjy fan Alan Metter, mei yn 'e haadrollen Charlie Schlatter, David Graf en Leslie Easterbrook. De titel betsjut "Plysjeskoalle: Op Misje nei Moskou". De film is it sânde en lêste diel fan 'e Police Academy-filmsearje, en folget as sadanich op Police Academy 6: City under Siege, út 1989. It ferhaal folget in groep eksintrike plysjes ferbûn oan in pleatslike plysjeskoalle as se troch de Russyske plysje yn Moskou te help roppen wurde om ôf te weven mei in kopstik fan 'e Russyske maffia. Police Academy: Mission to Moscow krige oer it algemien negative resinsjes fan 'e filmkritisy, en waard mar hiel beheind útbrocht yn 'e bioskopen.
Plot
Konstantin Konali, in kopstik fan 'e Russyske maffia, wasket jild wyt mei de ferkeap fan in tige ferslaavjend fideospultsje, The Game. Hy set kompjûterekspêr Adam Sharp yn om in nije ferzje fan it spultsje te ûntwikkeljen, wêrmei't hy eltse kompjûter hacke kin dêr't The Game op spile is. Sa hopet er tagong te krijen ta de kompjûtersystemen fan banken en oerheden. De Russyske plysje besiket wanhopich om Konali tsjin te kearen, mar rint almar wer efter de feiten oan. Presidint Boris Jeltsin jout de Moskovyske plysjekommandant Aleksandr Nikolajevitsj Rakov opdracht om help fan bûtenôf yn te skeakeljen.
Rakov is in pear jier lyn op in ynternasjonale plysjekonferinsje yn 'e kunde kommen mei Eric Lassard, de kommandant fan in plysjeskoalle yn 'e Feriene Steaten, dy't sels yn it ferline alris in oanfarring mei Konali hân hat doe't dy syn aktiviteiten besocht út te wreidzjen nei Amearika. Dat hy nimt kontakt mei Lassard op, en nûget dyselde út om in taakgroep fan syn bêste minsken gear te stallen en oer te kommen nei Moskou. Lassard kiest foar de misje út: de wielderige mar bikkelhurde ynspekteur Debbie Callahan, de troch fjoerwapens obsedearre brigadier Eugene Tackleberry, de elts lûd imitearjende brigadier Larvell Jones, de ambisjeuze en eigenwize haadynspekteur Thaddeus Harris en de bêste rekrút fan 'e nijste lichting fan 'e plysjeskoalle. Dat is net de oan hichtefrees lijende kadet Kyle Connors, mar dyselde is wol tige handich mei kompjûters. Hy hackt it systeem fan 'e plysjeskoalle, en om't er wol sin hat oan in reiske nei Moskou, ferfangt er de namme fan 'e bêste kadet troch dy fan himsels.
Talinsky, dy't as de dea is dat it him oanrekkene wurde sil dat er fuortendaliks al ien fan 'e Amerikanen kwytrekke is, keapet yn it hotel dêr't it team húsfêste wurdt, in pikkolo om. Dy nimt dêrop syn yntrek yn 'e hotelkeamer fan Lassard, en ropt eltse kear as der oankloppe wurdt dat er op it húske sit. De oare teamleden, dy't it nuvere hâlden en dragen fan 'e kommandant wol wend binne, merke neat fan syn ôfwêzigens.
Underwilens freget Katrina oan Connors om foar har in goed wurdsje te dwaan by Talinsky. Har lang útstelde fakânsje is op 'e nij útsteld fanwegen it besyk fan 'e Amerikanen, en sy hat in prima ferfangende tolk fûn, in obese plysjefrou dy't daliks nei Connors lonket. Connors, dy't Katrina net kwyt wol, makket by syn praatsje mei Talinsky kompliminten oer Katrina, mar seit neat oer fakânsje. As se dat letter ûntdekt, nimt se him op in jûn mei nei in sirkusfoarstelling, dêr't se him by wize fan wraak as frijwilliger opjout om mei te dwaan oan in optreden fan in stikmannich clowns.
By it ûndersyk nei Konali witte Callahan en Conners de organisaasje fan 'e maffiabaas te ynfiltrearjen: Callahan as syn de nije faam fan Konali, en Connors as in nije trewant. Connors ûntdekt dat Konali in nije ferzje fan The Game ûntwikkelet en wat er dêrmei fan doel is. Om dêr bewiis foar te finen dat sterk genôch is om Konali efter de traaljes te krijen, is lykwols fers twa. In undercoveroperaasje ûnder in balletfoarstelling rint troch tadwaan fan Harris alhiel yn it hûndert, en as de Amerikanen úteinlik Konali arrestearje wolle om't se miene dat er temûk in sjek jûn hat oan in wapenhanneler dy't njonken him sit, docht bliken dat it in bydrage is foar in goed doel.
It hiele ûndersyk nei Konali rint dêrtroch averij op om't it dyselde no net mear ûntgean kin hoe't de plysje him op 'e hakken sit. It Amerikaanske team wurdt troch Talinsky oardere om binnen fjouwerentweintich oeren it lân te ferlitten. Foar Connors is dat wol ferfelend, mei't er krekt Katrina safier krigen hat dat se him ferjûn hat foar syn eardere bedroch, wêrnei't se in earste tút útwiksele hawwe. Underweis nei de lofthaven wurdt Callahan ûntfierd troch de trewanten fan Konali, dy't alhiel fereale op har rekke is. De oare teamleden sette de efterfolging yn, en foar it earst lit Harris ris wat liederskipskapasiteiten sjen. Se spoare de ûntfierders op yn in filla dy't eigendom is fan Konali. Dyselde hat him ûnderwilens al ôfjûn nei it restaurant dat er as dekmantel foar syn kriminele aktiviteiten brûkt. Tsjin 'e tiid dat it team de filla binnenfalt, hat Callahan harsels al befrijd en ôfweefd mei Konali syn trewanten.
Underwilens giet Lassard mei de famylje by wa't er útfanhûzet út te iten, by tafal yn it restaurant fan Konali. As Lassard eefkes nei it húske sil, nimt er de ferkearde doar en komt it kantoar fan Konali binnen. Dyselde ken him wer en falt him oan. It duorret in skoftke foar't Lassard foar it ferstân hat wa't er foar him hat, mar dêrnei oermasteret er Konali en arrestearret him. No't de maffiabaas de finzenis yn draait foar ûntfiering, is kommandant Rakov tige tefreden oer de help fan Lassard syn team. By in seremoanje op it Reade Plein kriget de kommandant fan him in ûnderskieding opspjelde.
Produksje
Police Academy: Mission to Moscow waard regissearre troch Alan Metter nei in senario fan Randolph Davis en Michele S. Chodos. As produsint wie Paul Maslansky by it projekt belutsen foar de filmstudio Warner Bros. Foar de film wie in budget beskikber fan $10 miljoen. De kamerarezjy wie yn 'e hannen fan Ian Jones, en de filmmuzyk waard fersoarge troch Robert Folk. Fan 'e oarspronklike cast fan 'e Police Academy-filmsearje diene inkeld George Gaynes (kommandant Lassard), Michael Winslow (brigadier Larvell Jones) en David Graf (brigadier Eugene Tackleberry) oan dizze lêste film mei; sy wiene de iennichste akteurs dy't yn alle sân films te sjen binne.
Opnamen
De opnamen foar Police Academy: Mission to Moscow fûnen plak op lokaasje yn Moskou yn 'e hjerst fan 1993. It wie de earste Amerikaanske komeedzjefilm dy't dêr filme wurde mocht nei de fal fan it Izeren Gerdyn en de ynstoarting fan 'e Sovjet-Uny. Der waard in sêne opnommen op it Reade Plein, en oan 'e sêne mei de balletfoarstelling wurke it echte Bolsjoj Ballet mei. Yn oktober 1993 moast de produksje tydlik stillein wurde omreden fan 'e út 'e hân rinnende de Russyske Konstitúsjonele Krisis. It as gefolch dêrfan troch in tankbombardemint skansearre rekke Wite Hûs fan Moskou (it parlemintsgebou) is yn ien sêne fan 'e film op 'e eftergrûn dúdlik sichtber.
Distribúsje
De distribúsje fan Police Academy: Mission to Moscow waard fersoarge troch Warner Bros. De film gie op 26 augustus 1994 yn premiêre yn 'e Feriene Steaten. Oars as de eardere dielen fan 'e Police Academy-searje liet Warner Bros. dizze sânde film inkeld út yn in tige beheind tal bioskopen draaie foar't er fierders direkt-op-fideo útbrocht waard.
Untfangst
Fan 'e filmkritisy krige Police Academy: Mission to Moscow oer it algemien negative resinsjes. Op 'e webside Rotten Tomatoes, dy't resinsjes sammelet, hat Police Academy: Mission to Moscow in goedkarringspersintaazje fan 0%, basearre op 7 ûnderskate resinsjes. Op Metacritic, de wichtichste konkurrint fan Rotten Tomatoes, behellet de film in goedkarringspersintaazje fan 11%, basearre op 4 resinsjes.
Resultaat
Police Academy: Mission to Moscow brocht yn 'e bioskopen yn 'e Feriene Steaten (it iennichste lân dêr't de film yn 'e bioskoop te sjen wie) $126.247 op. Dy tige behindige opbringst wie net sasear it gefolch fan 'e ympopulariteit fan 'e film, mar fan 'e kar fan filmdistributeur Warner Bros. om 'e film mar yn in tige beheind tal bioskopen draaie te litten. Der waard foar keazen om 'e rest fan it budget fan $10 miljoen werom te fertsjinjen fia ferhier en ferkeap op fideo.
Psou (rivier)
De Ps o u of Psooe (Abgazysk: Ҧсоу; Georgysk: ფსოუ; Russysk: Псоу) is in rivier fan sa'n 57 km yn de Westlike Kaukasus. De Psou is de grinsrivier tusken de Russyske kraj Krasnodar en de de facto ûnôfhinklike regio Abgaazje (de jure part fan Geörgje).
De rivier ûntsprigt op de skeante fan de 3256-meter hege Agepstaberch en streamt dêrnei troch de Grutte Kaukasus en mûnet út yn de Swarte See.
Geesbrug
Geesbrug (Nedersaksysk: Giesbrugge) is in doarp yn de gemeente Coevorden (foar 1998 gemeente Oosterhesselen) yn de Nederlânske provinsje Drinte oan de Verlengde Hoogeveense Vaart. Op 1 jannewaris 2014 hie it likernôch 1404 ynwenners.
Omskriuwing
Geesbrug is in doarp dat ûntstien is nei it oanlizzen fan de Verlengde Hoogeveense Vaart yn de twadde helte fan de njoggentjinde iuw yn it feangebiet fan de doetiidske gemeente Oosterhesselen. Alle seis brêgen oer it kanaal hinne dy't yn de gemeente leine, waarden neamd nei it doarp dat it tichtst by lei of dêr't de brêge ta late. De meast westlike fan de seis brêgen waard nei it sândoarp Gees neamd. By dy brêge ûntstie in útbuorren, dat him nei de Twadde Wrâldkriich ûntjoech as it doarp Geesbrug. Dêrfoar waard it ek wol oantsjutten as Zwinderscheveen, Zwinderscheveld of Geeserveld.
Dêrtroch binne der mar in bytsje âlde gebouwen yn it doarp, útsein in pear monumintale pleatsen. It doarp ûntjoech him pas nei de Twadde Wrâldkriich, doe't der nijbouwiken bykamen. Der binne mar in pear foarsjennings: sportfjilden, fuotbalklup VCG, in iepenbiere en in protestantsk-kristlike legere skoalle, in supermerk en in kafee. Der binne lykwols wol in stikmannich bedriuwen fêstige op it bedriuweterrein besúdwesten it doarp, bylâns de A37. Healwei it doarp en it bedriuweterrein stiet tusken de lintbebouwing in lytse, mar moaie Nederlânske herfoarme tsjerke fan Geesbrug út 1912. It gea om it doarp hinne skaaimerket him troch lânbougrûn, mei allinne oan de súdkant fan it doarp lytse stikken bosk. Benoarden it doarp leit de 1600 bunder grutte Boskwachterij Gees.
Tidde Wyneda
Tidde Wyneda of Tydde Wynnelde (sa't er yn in dokumint út 1413 neamd wurdt) wie in Reiderlanner haadling yn 'e tiid fan 'e partijskippen tusken de Skieringers en Fetkeapers.
Biografy
Tidde Wyneda spile yn de jierren om 1413 hinne in rol fan betsjutting yn de striid tusken Skieringers en Fetkeapers. Tidde Wyneda stie oan 'e kant fan de Emder proast Hiske Abdena en de Skieringers, dy't om dy tiid hinne út 'e kuststreek ferjage waarden.
Troch in pear tsjûgen yn 1565 waard Tidde Wyneda - troch har as Tidde Winnengha oantsjut - ferantwurdlik hâlden foar it ûntstean fan de Doalert, sa't dat by harren âlden en foarâlden al bekend west hie. Hy soe in regint of meiregint fan Reiderlân west hawwe en hie in soad lân. Troch de bewenners oansprutsen om de diken te reparearjen, antwurde er dat er net earder wolde dycken, ear 't de floet in speetse hoghe oer syn landt solde loepen.
Kristlike Basisskoalle De Reinbôge (Hilaard)
De Kristlike Basisskoalle De Reinbôge (de offisjele namme is Frysktalich) wie de (iennichste) basisskoalle fan it Fryske doarp Hilaard. It wie in bysûndere skoalle op kristlike grûnslach, dy't yn 1873 oprjochte waard. Fanwegen in weromrinnend tal learlingen waard de skoalle oan 'e ein fan it skoaljier 2018-2019 opheft.
Begjin
Op snein 10 augustus 1873 waard ûnder de tsjinst yn 'e herfoarme tsjerke fan Hilaard bekendmakke dat dy wyks in gearkomste holden wurde soe oer de oprjochting fan in kristlike legere skoalle yn it doarp. Dy oprjochting waard op 25 augustus fan dat jier in feit. Neitiid waard oan 'e Smidsstrjitte in skoalgebou set, dat begjin 1874 ree kaam en feestlik yn gebrûk nommen waard. De earste ûnderwizer wie in master Zuidam, dy't in jiersalaris fan ƒ900 krige, hierfrij yn 'e ûnderwizerswente njonken de skoalle wenje koe en fjouwer wiken fakânsje it jier krige.
Tidde Wyneda
Biografy
Tidde Wyneda hat nei alle gedachten wenne yn de Tydwyneda boarch yn Wynedaham. Dy boarch wurdt yn twa ferdraggen mei de jiertallen 1391 en 1420 neamd en stie yn de buert fan it plak dêr't de Tsjamme en de Reider Ie byinoar kamen, nei alle gedachten yn de omkriten fan Nije Steatesyl. Dat plak waard noch yn 1620 as Winingaham oantsjut. Dêrneist hie Tidde lân yn de omkriten fan de Punt fan Reide. Neffens de oerlevering brocht er syn neidagen troch yn it kleaster Palmar, dêr 't er as ferearme kostgonger opnommen wie.
Kristlike Basisskoalle De Reinbôge (Hilaard)
Begjin
Zuidam stie oant 1882 yn Hilaard, doe't er opfolge waard troch in master De Vries, dy't mar fjouwer jier bleau. Dêrnei wikselen de skoalmasters har ôf. Tsjin 'e 1920-er jierren foldie it âlde skoalgebou net mear, en op 4 jannewaris 1923 waard in nij gebou oan 'e Hoptilsterdyk yn gebrûk nommen. Om dyselde tiid hinne hie Hilaard ek al mei krimp te krijen, en fan gefolgen rûn it tal learlingen werom oant it fuortbestean fan 'e eigen skoalle yn gefaar kaam. In aksje om mear learlingen te krijen hie effekt, want it besyk oan 'e doarpsskoalle gie omheech fan 37 learlingen yn 1927 oant 54 yn 1933. Dêrtroch wiene der op in stuit safolle skoalbern, dat, mei goedkarring fan 'e âlden, in pear 'útliend' wurde koene oan Easterlittens, sadat de skoalle dêr syn twadde learkrêft hâlde koe.